Prezidentské voľby v USA v roku 2016

Prezidentské voľby v Spojených štátov amerických v roku 2016 boli v poradí 58. nepriame prezidentské voľby v USA. Konali sa 8. novembra 2016. Ich víťazom sa stal Donald Trump, ktorý porazil demokratickú kandidátku Hillary Clintonovú.
Občania svojimi hlasmi vybrali voliteľov kandidátov, ktorí potom ako členovia Zboru voliteľov zvolili v poradí 45. prezidenta a 48. viceprezidenta Spojených štátov.
Donald Trump zložil prezidentskú prísahu tradične 20. januára 2017.
Kandidáti.
Demokratická strana.
Kandidáti.
Medzi významnými kandidátmi, ktorí oznámili kandidatúru boli:
Výber viceprezidentského kandidáta.
Kandidát na viceprezidenta: Tim Kaine.
Hillary Clintonová oznámila 23. júla 2016, že jej kandidátom na viceprezidenta sa stal senátor za štát Virgínia Tim Kaine.
Potenciálni kandidáti.
Nasledujúce osoby boli spomenuté ako možní kandidáti na úrad viceprezidenta USA v rámci kandidatúry Hillary Clintonovej:
Republikánska strana.
Na clevelandskom nominačnom zjazde konanom 18.-21. júla 2016 v Quicken Loans Arena bol za prezidentského kandidáta vybraný Donald Trump a na úrad viceprezidenta potvrdený Mike Pence. Cleveland hostil republikánsky zjazd tretíkrát v histórii a prvýkrát od roku 1936. Kvórum k zisku nominácie z 2 472 prítomných delegátov činilo 1 237 hlasov.
Kandidáti.
Medzi významnými kandidátmi, ktorí oznámili kandidatúru, boli:
Výber viceprezidentského kandidáta.
Kandidát na viceprezidenta: Mike Pence.
Niekoľko veľkých amerických médií už 14. júla 2016 oznámilo, že sa spolukandidátom stane guvernér Mike Pence. Túto informáciu Donald Trump potvrdil o deň neskôr na svojom twitterovom účte a dodal, že k formálnemu oznámenia dôjde 16. júla počas tlačovej konferencie. na manhattanskej tlačovke potom Mike Pence vyhlásil, že mu Trumpov volebný štáb oznámil dátum jeho výberu, ku ktorému došlo 13. júla. Po víťazstve Donalda Trumpa v prezidentských voľbách je Mike Pence designovaným viceprezidentom USA.
Potenciálni kandidáti.
Nasledujúce osoby boli spomenuté ako možní kandidáti na úrad viceprezidenta USA v rámci kandidatúry Donalda Trumpa:
Zúžený výber.
V júli 2016 Trump zúžil výber možných spolukandidátov (tzv. "Running mates") na tri osoby.
Debaty prezidentských volieb.
Dňa 23. septembra 2015 boli uverejnené informácie k trom prezidentským debatám a jednej diskusie viceprezidentských kandidátov. Podľa prieskumu agentúry Rasmussen Report bola väčšina amerických voličov presvedčená, že moderátori budú v debatách straniť Hillary Clintonovej.
Priebeh volieb.
Medzi 1. februárom a 14. júnom 2016 prebiehali v päťdesiatich štátoch Únie, Kolumbijskom dištriktu a amerických teritóriách primárky a tzv. kaukusy - volebné zhromaždenie občanov, v ktorých boli registrovanými voličmi nepriamo volení či vybraní prezidentskí nominanti republikánov a demokratov určením delegátov. Na celostraníckych konventoch potom takto určení delegáti, v prípade Demokratov aj superdelegátov zvolili nominanta na úrad prezidenta, a následne aj na úrad viceprezidenta, ktorí boli následne vyslaní do hlavného súboja v novembri. Zjazd republikánskych delegátov sa konal medzi 18. a 21. júlom 2016 v Clevelande, kým konvent Demokratov sa uskutočnil medzi 25. a 28. júlom 2016 v najväčšom pennsylvánskom meste Philadelfia.
Podnikateľ a televízna hviezda Donald Trump sa oficiálne stal republikánskym kandidátom 19. júla 2016, potom čo porazil dvoch zvyšných rivalov, senátora Teda Cruza a guvernéra Johna Kasicha, v republikánskych primárkach. Bývalá ministerka zahraničných vecí a prvá dáma Hillary Clintonová sa stala kandidátom Demokratickej strany 26. júla 2016, potom čo porazila vermontského senátora Bernieho Sandersa v straníckych primárkach. Stala sa tak prvou ženou v histórii Spojených štátov, ktorej sa podarilo docieliť nomináciu v rámci veľkej politickej strany. Takisto je to prvýkrát od roku 1944, kedy obe hlavné strany zastupovali kandidáti z rovnakého štátu. 
Vo voľbách kandidoval rad nezávislých kandidátov a tiež nominanti z ďalších strán. Z tejto skupiny uchádzačov mali podľa matematického modelu najväčšiu šancu kandidát libertarián a bývalý guvernér Nového Mexika Gary Johnson, a tiež kandidátka zelených Jill Steinová, ktorá 15. júna 2016 oznámila, že si zabezpečila dostatok delegátov pre nomináciu.
K ďalším kandidátom patrili Evan McMullin a Darrell Castle. McMullin je bývalý republikán, ktorý sa v auguste roku 2016 rozhodol uchádzať o prezidentský úrad ako nezávislý. Predstavoval konzervatívny alternatívu k Donaldovi Trumpovi. Darrell Castle bol kandidátom za paleokonzervatívnu Štátoprávnu stranu.
Výsledky volieb podľa jednotlivých štátov.
Štáty, ktoré vyhrala Hillary Clintonová.
Maine-3 hlasy, New Hampshire-4 hlasy, Vermont-3 hlasy, Massachusetts-11 hlasov, Connecticut-7 hlasov, New York-29 hlasov, Rhode Island-4 hlasy, New Jersey-14 hlasov, 
Maryland-13 hlasov, Delaware-3 hlasy, District of Columbia-3 hlasy, Minnesota-10 hlasov, Virgínia-13 hlasov, Havaj-4 hlasy, Nové Mexiko-5 hlasov, Colorado-9 hlasov, Kalifornia-55 hlasov, Nevada-6 hlasov, Washington-12 hlasov, Illinois-20 hlasov a Oregon-7 hlasov
Štáty, ktoré vyhral Donald Trump.
Pensylvánia-20 hlasov, Maine-1 hlas, Ohio-18 hlasov, Michigan-16 hlasov, Aljaška-3 hlasy, Wisconsin-10 hlasov, Západná Virgínia-5 hlasov, Severná Karolína-15 hlasov, Georgia-16 hlasov,
Južná Dakota-3 hlasy, Severná Dakota-3 hlasy, Indiana-11 hlasov, Missouri-10 hlasov, Florida-29 hlasov,Kansas-6 hlasov, Nebraska-5 hlasov, Južná Karolína-9 hlasov, Wyoming-3 hlasy, Alabama-9 hlasov, Mississippi-6 hlasov, Arkansas-6 hlasov, Texas-38 hlasov, Kentucky-8 hlasov, Tennessee-11 hlasov, Arizona-11 hlasov, Montana-3 hlasy, Idaho-4 hlasy, Utah-6 hlasov, Iowa-6.
Skoré odovzdanie hlasu.
Možnosť skorého odovzdania hlasu bola populárnejšia ako v predchádzajúcich voľbách a k 27. októbru ju využilo 12,5 milióna voličov z 37 štátov, ktoré takúto možnosť dovoľujú. Podľa odhadov mohlo túto možnosť celkovo využiť pred otvorením volebných miestností 8. novembra až 40 miliónov ľudí.